## Pravilnik o provođenju monitoringa hrane radi utvrđivanja razina nutrijenata, kontaminata, aditiva, drugih sastojaka i tvari

### NN 135/2004 (29.9.2004.), Pravilnik o provođenju monitoringa hrane radi utvrđivanja razina nutrijenata, kontaminata, aditiva, drugih sastojaka i tvari

# MINISTARSTVO ZDRAVSTVA I SOCIJALNE SKRBI

2396

Na
temelju članka 16. stavka 1. podstavka 4. Zakona o hrani (»Narodne novine« br.
117/03, 130/03 i 48/04) ministar zdravstva i socijalne skrbi uz suglasnost
ministra poljoprivrede, šumarstva i vodnoga gospodarstva donosi

## PRAVILNIK

### o provoĐenju monitoringa hrane radi utvrĐivanja razina nutrijenata, kontaminata, aditiva, drugih sastojaka i tvari

Članak
1.

Ovim
Pravilnikom utvrđuju se načini i postupci provođenja monitoringa hrane radi
utvrđivanja razina nutrijenata, kontaminata, aditiva, drugih sastojaka i tvari,
čiji je cilj utvrđivanje unosa pojedinih sastojaka ili tvari u organizam te
procjena ugroženosti zdravlja stanovništva.

Članak
2.

Pojedini
pojmovi u smislu ovoga Pravilnika imaju sljedeće značenje:

–
»monitoring hrane« je sustavno provođenje analiza, prikupljanje, obrada i
evaluacija podataka o razinama pojedinih odabranih sastojaka hrane te njihovu
unosu u organizam čovjeka;

–
»nutrijenti (hranjivi ili nutritivni sastojci)« su proteini, ugljikohidrati,
masti, vitamini, minerali kao i tvari koje su sastav­ni dijelovi navedenih
kategorija;

–
»kontaminati« (štetne tvari) su biološke, kemijske ili fizikalne tvari štetne
za zdravlje ljudi, koje nisu namjerno dodane hrani, a čija prisutnost je
posljedica postupaka tijekom proizvodnje, tretiranja, pripreme, prerade,
pakiranja, transporta i skladištenja hrane ili posljedica onečišćenja okoliša
(pesticidi, teški metali, indus­trijski kontaminanti, ostaci veterinarskih
lijekova, mikotoksini itd.);

–
»prehrambeni aditiv« jest svaka tvar koja se uobičajeno ne konzumira, niti je
tipičan sastojak hrane, bez obzira na prehrambenu vrijednost, a dodaje se hrani
namjerno radi poboljšanja tehnoloških i senzorskih svojstava, u tehnološkom
postupku proizvodnje, tijekom pripreme, obrade, prerade, oblikovanja,
pakiranja, transporta i čuvanja.

Članak
3.

Ciljevi
provođenja monitoringa su:

– utvrđivanje
razina i trendova štetnih tvari, aditiva, nutrije­nata, i drugih sastojaka u
hrani prisutnoj na tržištu Republike Hrvatske,

– procjena unosa u organizam sastojaka i tvari iz
podstavka 1. ovoga članka,

– usporedba dobivenih rezultata s međunarodno važećim
referentnim toksikološkim i prehrambenim vrijednostima te ocjena njihovog
utjecaja na zdravlje ljudi,

– provjera važećih standarda i maksimalno dopuštenih
količina propisanih za pojedine vrste hrane,

– prikupljanje i evaluacija podataka i procjena
rizika sukladno članku 5. Zakona o hrani.

Članak
4.

Za
provođenje monitoringa sukladno članku 3. podstavku 1. i 2. ovoga Pravilnika
relevantni su uzorci hrane uzorkovani na tržištu Republike Hrvatske na mjestima
na kojima se stanovništvo opskrbljuje hranom (prodavaonice, supermarketi, tržnice,
veletržnice, otkupna mjesta i sl.), a za nezapakiranu vodu za piće uzorci se
uzimaju na slavinama iz kojih se pije voda.

Članak
5.

Monitoring
se provodi sukladno godišnjem planu, (u dalj­njem tekstu: plan) koji na
prijedlog Hrvatskoga zavoda za javno zdravstvo, po prethodno pribavljenom mišljenju
Hrvatske agencije za hranu donosi ministar nadležan za zdravstvo uz suglasnost
ministra nadležnog za poljoprivredu.

Članak
6.

Pri
izradi plana u obzir se mora uzeti:

–
postojeće stanje zdravstvene ispravnosti hrane,

–
podaci o potrošnji hrane,

–
ozbiljnost zdravstvenih posljedica koje može izazvati odstupanje unosa
pojedinog sastojka ili tvari od referentne ili preporučene vrijednosti,

–
pojavnost i proširenost pojedinih javno-zdravstvenih problema stanovništva
Republike Hrvatske, a koji mogu biti povezani s načinom prehrane ili štetnim
tvarima u hrani.

Članak
7.

Plan
mora sadržavati:

– popis
vrsta hrane koja će se analizirati,

– popis
nutrijenata, kontaminata, aditiva i drugih sastojaka i tvari koje će se
analizirati po vrstama hrane,

– broj
uzoraka i količine prema propisima za uzorkovanje vrste s obzirom na traženi
parametar,

–
mjesta i vremenski plan uzimanja uzoraka,

– način
uzimanja uzoraka,

–
analitičke metode.

Članak 8.

Izvješće o provođenju i rezultatima monitoringa
sukladno ciljevima iz članka 3. ovoga Pravilnika izrađuje Hrvatski zavod za
javno zdravstvo do 31. ožujka tekuće godine za prethodnu godinu.

Izvješće iz stavka 1. ovoga članka Hrvatski zavod za
javno zdravstvo dostavlja ministru nadležnom za zdravstvo, ministru nadležnom
za poljoprivredu i Hrvatskoj agenciji za hranu.

Članak 9.

Uzimanje uzoraka hrane za laboratorijsko ispitivanje
za potrebe provođenja monitoringa obavljaju sanitarni inspektori Ureda državne
uprave u županijama, odnosno Gradskog ureda za zdravstvo, rad i socijalnu skrb
Grada Zagreba, u suradnji sa stručnim radnicima Hrvatskoga zavoda za javno
zdravstvo.

Uzimanje uzoraka obavlja se sukladno pravilniku o načinu
uzimanja uzoraka i metodama za obavljanje analiza i superanaliza namirnica,
odnosno predmeta opće uporabe, a za vodu za piće sukladno pravilniku o
zdravstvenoj ispravnosti vode za piće.

  Članak 10.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
011-02/04-04/10

Urbroj:
534-07-02/1-04-1

Zagreb,
10. rujna 2004.

Potpredsjednik Vlade iministar zdravstva i socijalne skrbi
**prof****. dr****. sc****. Andrija** **Hebrang****,** v. r.

Pravilnik, NN 135/2004-2396